Avtale om økonomisk forpliktelse ved utredning av nettforsterking

mellom

Fagne AS (Nettselskapet)

på den ene siden

og

*Tiltakshaver* (Nettkunden)

på den andre siden

(i fellesskap Partene)

(Utredningsavtalen)

*Navn på anlegget*

Grønn tekst i dokumentet er veiledende og slettes før oversending til kunde !!!

**INNHOLDSFORTEGNELSE**

[1 Partene 3](#_Toc125453995)

[2 Forutsetninger for denne Utredningsavtalen 3](#_Toc125453996)

[3 Omsøkt NETTkapasitet 4](#_Toc125453997)

[4 Estimert kostnad med utredninger 5](#_Toc125453998)

[4.1 Betaling 5](#_Toc125453999)

[5 Nettselskapets tilknytningsplikt (Lovhjemmel) 6](#_Toc125454000)

[5.1 Innledende Nettanalyse (INA) 7](#_Toc125454001)

[6 Prosessbeskrivelse – senere tilkomne avtaler mellom partene 7](#_Toc125454002)

[6.1 Investeringsavtale 7](#_Toc125454003)

[6.2 Tilknytnings- og nettleieavtale 7](#_Toc125454004)

[6.3 Etterberegning av anleggsbidrag 8](#_Toc125454005)

[6.4 Frister og forhold til Utredningsavtalen 8](#_Toc125454006)

[7 Nettkundens opplysningsplikt 8](#_Toc125454007)

[8 Utredningsavtalens Varighet 8](#_Toc125454008)

[8.1 Bortfall ved avslag på konsesjonssøknad etter vannressursloven 8](#_Toc125454009)

[8.2 Heving 8](#_Toc125454010)

[9 Overdragelse 9](#_Toc125454011)

[10 Tvister 9](#_Toc125454012)

# Partene

|  |
| --- |
| Nettselskapet |
| Firmanavn | Fagne AS |
| Org. nr. | 915 635 857 MVA |
| Postadresse | Haukelivegen 25, Postboks 2015, 5504 Haugesund |
| Kontaktperson/avdeling | XXXXXXX |

|  |
| --- |
| Kunden |
| Firmanavn / Navn | Fyll inn navn på den enhet/person som skal bære utredningskostnadene |
| Org. nr. (eller fødselsnummer) | xxxxxxxxx |
| Post- og fakturaadresse | xxxxxxxxx |
| Kontaktperson/avdeling | xxxxxxxxx |

# Forutsetninger for denne Utredningsavtalen

Før denne Utredningsavtalen inngås har kunden forespurt om nettkapasitet for nytt forbruk/produksjon, og det er utført en innledende nettanalyse (INA) for å verifisere om det er driftsmessig forsvarlig å knytte til det nye forbruket/produksjonen. Innledende nettanalyse/innledende utredning er basert på kundes forespørsel om nettkapasitet/effektbehov og lokalisering (Vedlegg A).

Dersom kundens effektbehov eller lokalisering ikke er rimelig avklart må aktuelle nettløsninger utredes nærmere. Da inngås denne Utredningsavtalen om videre utredninger, slik at kunden sammen med nettselskapet kan kartlegge aktuelle nettløsninger.

Kunden kan gjennom denne Utredningsavtalen få kartlagt flere alternativer. Dette kan være en eller to forbindelser i forhold til sårbarhet for avbrudd, eller flere alternativer for effektuttak, eller tilknytning med vilkår om begrenset effektuttak.

Videre nettutredninger omfatter også kostnader ved endring av eksisterende nettanlegg som utløses av andre enn nettselskapet, kostnadene når kunden ber om tjenester som normalt ikke kan forventes levert, og de påløpte kostnadene når kunden kansellerer bestilling om ny tilknytning, økt kapasitet eller bedre kvalitet.

Utredningsavtalen består av dette dokument med følgende tilhørende vedlegg:

Vedlegg A: Forespørsel om nettkapasitet (eget dokument)

Vedlegg B: Grovestimat for anleggsbidrag

Vedlegg C: Endringslogg

Dersom forutsetningene endrer seg i løpet av utredningsperioden, kan det avtales skriftlig i Fagne sitt saksbehandlingssystem nye rammer eller forutsetninger, uten å inngå nytt avtaledokument. Dette kan være økt eller redusert effektuttak, endret lokalisering eller andre forhold som har betydning for utredningen. Endringer oppdateres i endringsloggen.

Ved motstrid skal dokumentene ha prioritet i følgende rekkefølge:

1. Vedlegg B

2. Utredningsavtalen

3. Vedlegg A

4. NS8402

Dersom det offentligrettslige regelverket endrer seg i avtaleperioden, må partene søke en løsning på dette.

Øvrige endringer i avtaleteksten etter avtalesignering skal godkjennes av begge parter, endringene skal loggføres i vedlegg B.

# Omsøkt NETTkapasitet

Nettkunden ønsker å delta i utredning av nettforsterkning med tilhørende anleggsbidrag og angivelse av tilknytningspunkt som beskrevet under:

|  |  |
| --- | --- |
| Navn på Nettkunden/Representant: | xxxxxxxxx |
| Navn på anlegget | xxxxxxxxx |
| Anleggsadresse: | xxxxxxxxx |
| Tilknytningspunkt: | xxxxxxxxx |
| Omsøkt effekt med tilhørende effektfaktor [MW/Cos-fi] | xxxxxxxxx |
| Energibudsjett/forbruksprofil [MWh] |  |
| Søkt Fagne om tilknytning [ja/nei, referanse]: \* | xxxxxxxxx |
| Status konsesjonssøknad/fritak: | xxxxxxxxx |

\*Det forutsettes at Nettkunden har søkt Nettselskapet om reservasjon av nettkapasitet. Nettselskapets skjema benyttes.

# Estimert kostnad med utredninger

Betaling for nettutredninger er et engangsbeløp nettselskapet krever av kunder for det arbeid som utføres for å finne en driftsmessig forsvarlig løsning.

Beregning av kostnader for videre utredninger følger regelverket for anleggsbidrag.

For kunder i distribusjonsnettet faktureres kostnaden for videre utredning som en del av anleggsbidraget når anlegget kommer til utførelse. Hvis det ikke kommer til utførelse/utbygging og det følgelig ikke betales anleggsbidrag, skal kunden betale sin andel av kostnaden for utvidet utredning separat iht §17-4.

For transmisjons og regionalnett faktureres normalt videre utredning separat, og ikke som en del av anleggsbidraget.

Forventede kostnader spesifiseres etter behov, gjerne i tabellen under.

|  |  |  |
| --- | --- | --- |
| **Utredningskostnader som inngår i denne avtalen** | Kostnad [MNOK] | Inngår(Sett X) |
| Videre utredninger |  |  |
| Melding til NVE (ved større ledningsprosjekt) |  |  |
| Konsesjonssøknad |  |  |
| Detaljprosjektering |  |  |
| Anbudsprosess |  |  |
|  |  |  |

Sett gjerne inn foreløpig og uforpliktende fremdriftsplan her

Totalkostnad for utredningen anslås til: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ inklusive MVA, og inkluderer ………………………………………….

Kostnadsoverslaget er gyldig 3 måneder, fra dato til dato.

Pris per time for 2023 er basert på kostnadsdekning og er kr. 850,-.

For reisekostnader følges statens satser. Det godtgjøres ikke for overtid utover avtalte time-priser. Reisetid som er nødvendige for å gjennomføre oppdraget inngår som ordinær timepris.

## Betaling

Fortløpende betalinger fra Utbygger til Nettselskapet skjer etter følgende prinsipper:

* 50 % av estimert kostnad ved oppstart for hvert kostnadselement/delprosjekt
* Deretter kvartalsvis faktura for resterende beløp
* Mindre beløp (<10.000,-) faktureres 100 % ved oppstart. Dette gjelder eksempelvis for tilknytning av privatkunder/småkunder.
* Ved prosjekter med større kostnader kan det avtales andre rutiner med styringsgruppen.
* Nettselskapet kan i tilfeller med større økonomisk risiko be om sikkerhet for fremtidig betaling. Dette kan for eksempel gjelde hvis kunden skal forskuttere prosjekter med usikkert fremtidig kundegrunnlag. Mer omfattende forskuddsbetaling kan være et alternativ til sikkerhetsstillelse.

Nettselskapet kan oppgi budsjett priser pr år basert på Framdriftsplan og Estimert Anleggsbidrag.

Endelig kostnad/anleggsbidrag for kunde/utbygger skal etterberegnes basert på faktiske medgåtte kostnader. Det kan maksimalt faktureres 15 % utover estimert anleggsbidrag etter inngått avtale, men denne begrensningen gjelder ikke dersom kostnadsoverskridelsen skyldes forhold på kundens side.

# Nettselskapets tilknytningsplikt (Lovhjemmel)

Nettselskapet har innenfor rammene av Energiloven §§ 3-3 og 3-4 plikt til å knytte nye anlegg for uttak og produksjon av elektrisk energi til nettet innenfor sin områdekonsesjon og sine anleggskonsesjoner.

Ved forespørsel om nettilknytning skal Nettselskapet iht. forskrift av 11. mars 1999 nr. 302 om teknisk og økonomisk rapportering, inntektsramme for nettvirksomheten og tariffer (Kontrollforskriften) kapittel 16 og 17 fastsette og kreve inn et anleggsbidrag fra kunden for å få dekket hele eller deler av kostnadsgrunnlaget for investeringene som blir utløst når kunden:

a) blir tilknyttet nettet

b) får økt kapasitet

c) får bedre kvalitet

Nettselskapet skal også fastsette og kreve inn et anleggsbidrag fra kunder som blir tilknyttet eller får økt kapasitet i nettanlegg som er anleggsbidragsfinansiert. Plikten gjelder i ti år fra tidspunktet kunden som utløste investeringen ble tilknyttet eller fikk økt kapasitet.

Nettselskapet skal også, iht Kontrollforskriften §§ 17-4 og 17-5 ta betalt fra kunden for videre nettutredninger når kundens effektbehov og lokalisering ikke er rimelig avklart, samt utarbeidelse av melding og konsesjonssøknad. Kunden skal dekke en forholdsmessig andel av kostnadene. Kostnadene skal være basert på selvkost.

Ved ønske om tilknytning kommer i tillegg anleggsbidrag for bygging av tilknytningspunktet og andre kostnader som beskrevet i Tilknytnings- og nettleieavtale. Tilknytning forutsetter at Nettkunden oppfyller alle forpliktelsene etter Utredningsavtalen og senere tilkomne avtaler mellom Partene.

Samlet sett skal altså Nettkunden betaler alle kostnadene (forholdsmessig andel) knyttet til Tilknytningen, med unntak av innledende nettanalyse (INA) som regulert nedenfor under punkt 4.

Kundens samlede anleggskostnader kan derfor bestå av følgende priselementer:

* Videre utredninger, melding til NVE og konsesjonssøknad
* Kundespesifikt anlegg for tilknytningen
* Forholdsmessig andel av forsterkning i distribusjonsnettet
* Forholdsmessig andel av forsterkning i regionalnettet
* Forholdsmessig andel av forsterkning i transmisjonsnettet

Anleggsbidraget (selve utbyggingskostnaden) avtales på et senere tidspunkt.

## Innledende Nettanalyse (INA)

Nettselskapet dekker kostnaden for INA iht gjeldende offentligrettslige regelverk (Kontrollforskriften).

Nettselskapet har utført innledende nettanalyse (INA) for å vurdere forespørselen om nettkapasitet, og konkludert med at det ikke er driftsmessig forsvarlig å knytte kunden til eksisterende distribusjonsnett uten å gjennomføre forsterkning av nettet.

Kostnader utover INA dekkes av nettkunden, i samsvar med punkt 4 ovenfor, innenfor de til enhver tid gjeldende offentligrettslige regelverk.

# Prosessbeskrivelse – senere tilkomne avtaler mellom partene

## Investeringsavtale

Før Nettselskapet starter forsterking og/eller bygging av nett skal partene inngå en endelig Investeringsavtale («Avtale om anleggsbidrag, fremdrift og annen kostnadsdekning»), som i detalj regulerer de økonomiske sidene mellom Nettkunden og Nettselskapet i forbindelse med nettilknytningen. Kunden vil da motta tilbudsbrev/avtale fra nettselskapet om nettløsning og kostnader.

Kostnader for utbygging og forsterkninger av Nettselskapets nett, og andre relevante kostnader skal dekkes av Nettkunden som anleggsbidrag i tråd med Nettselskapets gjeldende rutiner, innenfor rammene av Kontrollforskriften kapittel 16 og 17.

I tilbudsbrevet skal det opplyses om estimert størrelse på kostnader, hvordan det blir beregnet og estimert anleggsbidrag å betale for kunde/utbygger.

Nettkunden blir forpliktet til å betale anleggsbidrag til Nettselskapet fra det tidspunktet Nettkunden signerer tilbudsbrev om anleggsbidrag/Tilknytnings- og nettleieavtale.

## Tilknytnings- og nettleieavtale

Innen avtalt frist skal Partene også inngå Nettselskapets standard Tilknytnings- og nettleieavtale for Nettkunder.

## Etterberegning av anleggsbidrag

Nettselskapet forbeholder seg retten til å etterberegne, og fordele anleggsbidraget mellom kunder som blir tilknyttet på tidspunktet for ferdigstillelse av anlegget og kunder som blir tilknyttet på et senere tidspunkt, men senest innen ti år etter ferdigstillelse av anlegget.

Nettselskapet kan forskutterer andel for framtidige nettkunder og krever inn anleggsbidrag (forholdsvis andel) etter hvert som framtidige nettkunder tilknyttes i 10 års perioden. Nettselskapet er ikke forpliktet til å forskuttere anleggsbidrag.

## Frister og forhold til Utredningsavtalen

Dersom Partene ikke inngår avtaler som nevnt i punkt 6.1 og 6.2 innen tre måneder etter at endelig tilbud er gitt, faller tilknytningsplikten bort.

Utredningsavtalen forblir gjeldende mellom Partene helt til alle betalings- og andre forpliktelser er oppfylt, eller inntil alle forpliktelsene som påhviler Nettkunden etter Utredningsavtalen er fullt ut regulert i andre avtaler mellom Partene.

# Nettkundens opplysningsplikt

Nettkunden er forpliktet til å gi Nettselskapet tilgang til alle opplysninger og dokumentasjon som er nødvendig for at Nettselskapet skal kunne oppfylle sine forpliktelser etter Utredningsavtalen og gjeldende offentligrettslig regelverk.

Nettkunden garanterer at alle opplysningene og dokumentasjon som er avgitt til Nettselskapet i forbindelse med Utredningsavtalen er korrekt.

# Utredningsavtalens Varighet

## Bortfall ved avslag på konsesjonssøknad etter vannressursloven

Utredningsavtalens økonomiske forpliktelser er gjeldende selv om Nettkunden får avslag på sin konsesjonssøknad etter vannressursloven.

## Heving

Nettselskapet gis rett til å heve Utredningsavtalen uten ytterligere varsel dersom det foreligger vesentlig kontraktsbrudd på Nettkunden side. Som vesentlig kontraktsbrudd regnes alltid brudd på opplysningsplikt, ref. punkt 7, og brudd på betalingsforpliktelser.

For det tilfelle at Utredingsavtalen heves ved vesentlig mislighold skal nettselskapet holdes skadesløs.

# Overdragelse

Nettkunden kan ikke overdra rettighetene etter Utredningsavtalen, herunder reservasjonen som nevnt i punkt 3, med mindre Nettselskapet skriftlig samtykker til dette. Samtykke kan bare nektes dersom det foreligger saklig grunn.

# Tvister

Partene skal søke å løse uklarheter og tvister som springer ut av Utredningsavtalen i minnelighet. For det tilfellet at en omforent løsning ikke lar seg fremforhandle, vedtar Partene Nettselskapets verneting som rett verneting. Ved uoverenstemmelser mellom partene om forhold som reguleres av energiloven med tilhørende forskrifter kan partene forelegge saken for NVE til avgjørelse eller Nettkunden kan velge å klage forholdet inn til NVE.

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saksbehandler Sett inn navn på signaturansvarlig\*

Fagne AS Sett inn navn på Nettkunden

\*Faktura for utredningskostnader vil bli sendt til den person/enhet som signerer Utredningsavtalen.

**Vedlegg B: Grovestimat for anleggsbidrag**

(Vedlegg B kan foreligge som eget dokument eller oppdatert i denne Utredningsavtalen)

**B: Uforpliktende grovestimat for anleggsbidrag**

1. **Nettselskapets praksis for beregning og innkreving av anleggsbidrag**

Nettselskapet fastsetter og krever inn et anleggsbidrag fra kunden for å få dekket hele eller deler av kostnadsgrunnlaget for investeringene som blir utløst når en kunde:

a. blir tilknyttet nettet

b. får økt kapasitet

c. får bedre kvalitet

Størrelsen på anleggsbidraget beregnes ut fra avtalt nettkapasitet (ytelse i kiloWatt med tilhørende effektfaktor).

I nettanlegg som forsyner flere kunder, skal kundens anleggsbidrag som hovedregel være kundens forholdsmessige andel av kostnadsgrunnlaget, som nærmere beskrevet i hjemmelsgrunnlaget i pkt. 4

1. **Avtalt nettkapasitet for nettilknytningen**

Anleggsbidraget er basert på følgende nettkapasitet:

|  |
| --- |
| **Hoveddata for tilknytningen** |
| Maksimalt tillatt uttak av aktiv effekt, P [kW] *Begrensningen gjelder sammen med tilhørende effektfaktorbånd (under).* | Xxx kW |
| Krav til effektfaktorbånd [Cosφ] (referert Tilknytningspunktet ved UN).  | Cos phi >0,98 |

**Tekniske betingelser vil ellers fremgå av nettilknytningsavtalen på et sener tidspunkt.**

Nettkunden plikter å ta nødvendige forholdsregler for å sikre at Effektfaktoren for leveringen ikke på noe tidspunkt blir ugunstigere enn tilsvarende Effektfaktoren nevnt ovenfor målt som 1 minutts gjennomsnitt. Dette gjelder ikke under driftsforstyrrelser eller forhold utenfor Nettkundens kontroll.

1. **Uforpliktende grovestimat anleggsbidrag**

Bakgrunn og nærmere beskrivelse av hvilke nettanlegg som må bygges beskrives her.

Estimatet skal minimum inneholde en oppstilling av kostnadene spesifisert på hovedkomponenter for henholdsvis transmisjonsnett, regionalnett, distribusjonsnett samt stikkledning/kundespesifikt nettanlegg.

Uforpliktende tilbud om anleggsbidrag eks. MVA:

|  |  |
| --- | --- |
| Materialkostnader | Xxx NOK |
| Arbeidskostnader | Xxx NOK |
| Sum anleggsbidrag | Xxx NOK |

Tilbudet er uforpliktende og vil normalt kunne ha en feilmargin på inntil 40 %. Tilbudet blir nærmere spesifisert i tilbud om «Nettavtale og anleggsbidrag» senere i nettilknytningsprosessen.

1. **Avtale om tilknytning med vilkår**

Det kan også etter dialog med kunden avtales tilknytning med vilkår om utkobling eller begrensning i forbruket iht [NEM-forskriften §3](https://lovdata.no/forskrift/2019-10-24-1413/%C2%A73-2). Vilkårene må da beskrives her.

1. **Hjemmelsgrunnlag for innkreving av anleggsbidrag**

Hjemmelsgrunnlaget for innkreving av anleggsbidrag finnes i [Kontrollforskriften](https://lovdata.no/forskrift/1999-03-11-302/%C2%A716-1) kapittel 16 og 17. Her finnes følgende regelverk:

For å fastsette kundens anleggsbidrag må nettselskapet først beregne kostnadsgrunnlaget for anleggsbidraget.

* Kostnadsgrunnlaget er summen av anleggskostnader, fratrukket reinvestering-skostnader, tillagt fremskyndingskostnader og samlede utredningskostnader etter kontrollforskriften § 17-5 tredje ledd. Kundens anleggsbidrag settes lik en forholdsmessig andel av kostnadsgrunnlaget for hvert nettnivå (§ 16-5).
* Kostnadsgrunnlaget for investeringer i regional- og transmisjonsnettet skal normalt multipliseres med en reduksjonsfaktor lik 0,5 (§ 16-10).
* Kundens anleggsbidrag settes lik en forholdsmessig andel av kostnadsgrunnlaget for hvert nettnivå (§ 16-5).

Utredningskostnader etter § 17-5 tredje ledd omfatter kun nettinvesteringer i regional- og transmisjonsnett. Denne delen inngår dermed ikke i fastsettelsen av anleggsbidrag i distribusjonsnettet.

Uenighet om anleggsbidrag kan bringes inn for NVE.

Les også om Fagne sin praksis og rutiner for innkreving av anleggsbidrag her: <https://fagne.no/bygge-grave-rive/koble-til-eller-oke-kapasitet/kostnad-anleggsbidrag/>

**C: Endringslogg for nettilknytning**

(Vedlegg C kan foreligge som eget dokument eller oppdatert i denne Utredningsavtalen)

En tilknytningsprosess vil typisk kunne inneholde følgende elementer, som skal loggføres:

|  |  |  |  |
| --- | --- | --- | --- |
| **Dato** | **Endring/hendelse** | **Kontaktperson** | **Referanse** |
|  | Første henvendelse om effektbehov |  |  |
|  | Forespørsel om nettkapasitet mottatt |  |  |
|  | Innledende nettanalyse og DF-vurdering |  |  |
|  | **Tilbud til kunden om videre utredninger (denne avtalen)** |  |  |
|  | Inngått nettutrednings-avtale |  |  |
|  | Tilbud til kunden om uforpliktende tilbud på anleggsbidrag (40 % avvik) |  |  |
|  | Eventuelle avtalte endringer av effektbehov og tilbud med videre |  |  |
|  | Akseptert tilbud fra kunden |  |  |
|  | Tilbud til kunden om nettavtale og anleggsbidrag (maks. 15 % avvik) |  |  |
|  | Signert nettilknytningsavtale og avtale om anleggsbidrag (maks. 15 % avvik) |  |  |
|  | Informasjon til kunden om eventuelle endringer i estimert anleggsbidrag underveis som skyldes forhold på kundens side |  |  |
|  | Utbygging av nettanlegg |  |  |
|  | Etterberegning av anleggsbidrag |  |  |